cyanic-selkie/wikianc huggingface dataset:
লুক রাইট
লুক জেমস রাইট (Luke James Wright; জন্ম: ৭ মার্চ, ১৯৮৫) গ্রান্থামে জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান ও ডানহাতি মিডিয়াম বোলার হিসেবে ইংল্যান্ড দলে খেলছেন। লিচেস্টারশায়ারের পক্ষাবলম্বন করে খেলোয়াড়ী জীবন শুরু করেন ও ২০০৪ সাল থেকে সাসেক্সের পক্ষে কাউন্টি ক্রিকেট খেলে আসছেন। ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন লুক রাইট।
প্রারম্ভিক জীবন
সাসেক্সের পক্ষ হয়ে অভিষেকেই সেঞ্চুরি করেন রাইট। ঘরোয়া ক্রিকেটে পৃথকভাবে তিনবার ডেনিস কম্পটন পদক জয় করেন তিনি। ২৬ জুন, ২০০৭ তারিখে টুয়েন্টি২০ কাপ প্রতিযোগিতায় তার প্রথম শতক হাঁকান। ইয়াসির আরাফাতের কাছে বোল্ড হলেও মাত্র ৪৫ বলে ১০৩ রান সংগ্রহ করেন ও কেন্টকে তার দল ৭ উইকেটে বিজয়ী হয়। সেমি-ফাইনালে নিজ দল পরাজিত হলেও লুক রাইট প্রতিযোগিতায় সর্বোচ্চ রান সংগ্রাহক হন। এছাড়াও তিনি ঘরোয়া একদিনের আন্তর্জাতিক ক্রিকেটে গ্লুচেস্টারশায়ারের বিপক্ষে ১২৫ রান করেন ৭৩ বলে।
খেলোয়াড়ী জীবন
ঘরোয়া ক্রিকেটের সর্বোচ্চ রান সংগ্রাহক হিসেবে জুলাই, ২০০৭ সালে প্রাথমিকভাবে ৩০-সদস্যের ইংল্যান্ড দলে স্থান পান। ৬ আগস্ট তারিখে ১৫-সদস্যের দলে অন্তর্ভুক্ত করা হয় তাকে। সেপ্টেম্বর, ২০০৭ সালে অনুষ্ঠিত টুয়েন্টি২০ বিশ্ব চ্যাম্পিয়নশীপে দলের অন্যতম সদস্য ছিলেন তিনি।
আহত রবি বোপারা ও অ্যান্ড্রু ফ্লিনটফের স্থলে দলে যোগদানের জন্য ৩ সেপ্টেম্বর তারিখে সিরিজের শেষ দু’টি একদিনের খেলায় অংশগ্রহণের জন্য তার নাম ঘোষণা করা হয়। ৫ সেপ্টেম্বর, ২০০৭ তারিখে লন্ডনের ওভালে অনুষ্ঠিত ভারতের বিপক্ষে একদিনের আন্তর্জাতিক ক্রিকেটে অভিষিক্ত হন রাইট। ওয়াইজ শাহের সাথে ৬ষ্ঠ উইকেটে ১০৬ রান সংগ্রহ করেন; যাতে তিনি ব্যক্তিগতভাবে অর্ধ-শতক হাঁকান। ৩৯ বলে ৫০ রান করে রান আউটের শিকার হলে মাঠে উপস্থিত দর্শকেরা তাকে দাঁড়িয়ে উষ্ণ অভিনন্দন জানান। লর্ডসে অনুষ্ঠিত দ্বিতীয় খেলায় মাত্র দুই বলের মুখোমুখি হয়ে শূন্য রানে আউট হন। তবে পরবর্তীতে গৌতম গম্ভীরের সুন্দর ক্যাচ লুফেন তিনি।
১৯০৬ সালে বালিতে ওলন্দাজ হস্তক্ষেপ
১৯০৬ সালে বালিতে ওলন্দাজ হস্তক্ষেপ ছিল ওলন্দাজ ঔপনিবেশিক দমনের অংশ হিসেবে বালিতে একটি ওলন্দাজদের সামরিক হস্তক্ষেপ। এর ফলে হাজার জনেরও বেশি লোককে হত্যা করা করেছিল, যাদের অধিকাংশই ছিলেন বেসামরিক। এটি নেদারল্যান্ডের ঔপনিবেশিক ইস্ট-ইন্ডিজের বেশিরভাগ বিদ্রোহ দমনের জন্য সামরিক অভিযানের অংশ ছিল। অভিযানটির দ্বারা বাদুং-এর বালীয় শাসক এবং তাদের স্ত্রী ও সন্তানদের হত্যা করেছিল, সেইসাথে বাদুং ও তাবানানের দক্ষিণের বালীয় রাজ্যগুলিকে ধ্বংস এবং ক্লুংকুং রাজ্যকে সামরিকভাবে দুর্বল করে দিয়েছিল। এটি ছিল বালিতে ষষ্ঠ ডাচ সামরিক হস্তক্ষেপ।
প্রসঙ্গ
নেদারল্যান্ডস ইতিমধ্যেই ঊনবিংশ শতকের মাঝামাঝি উত্তর বালি জয় করেছিল। জেমব্রানা, বুলেলেং এবং কারাঙ্গাসেম রাজ্যগুলিকে ওলন্দাজ ইস্ট ইন্ডিজের সাথে ঔপনিবেশিক যুক্তিকরণ করা হলেও দক্ষিণের রাজ্য তাবানান, বাদুং এবং ক্লুংকুং স্বতন্ত্রতা বজায় রাখতে পেরেছিল। এসময়ে ওলন্দাজ বাহিনী এবং দক্ষিণের রাজ্যগুলির মধ্যে বিভিন্ন বিরোধ সংঘটিত হলে এটি প্রত্যাশিত ছিল যে ওলন্দাজরা একটি অজুহাত উপস্থাপন করে এই রাজ্যগুলিতে সামরিকভাবে হস্তক্ষেপ করবে।
বালির আশেপাশের প্রাচীরগুলি থেকে স্থাপিত জাহাজ লুণ্ঠনের অধিকার নিয়ে ডাচ এবং বালীয় রাজাদের মধ্যে বারবার বিরোধ দেখা দিচ্ছিল। তাওয়ান কারাং নামক বালীয় ঐতিহ্য অনুসারে বালীয় রাজারা ঐতিহ্যগতভাবে এই ধরনের ধ্বংসাবশেষকে তাদের সম্পত্তি হিসাবে বিবেচনা করতেন। ওলন্দাজরা এর বিপরীতে দাবি করে যে তারা তা করতে পারেন না। ১৯০৪ সালের ২৭শে মে শ্রী কুমলা নামে একজন চীনা স্কুনার সানুরের কাছে প্রাচীরে আঘাত করে এবং বালীয়দের দ্বারা লুণ্ঠিত হয়। ওলন্দাজদের কাছে ক্ষতিপূরণের অনুরোধের পর, বাদুং-এর রাজারা তাবানানের রাজা, ক্লুংকুং-এর রাজা এবং দেবা আগুং এই সকলের সমর্থনে তারি কিছু দিতে অস্বীকার করেন। ১৯০৪ সালে ওলন্দাজ শাসকদের বিপক্ষে গিয়ে তাবানানের রাজা সতীদাহ প্রথাকে সমর্থন করলে ওলন্দাজরা দক্ষিণ বালির এই ছোট রাজ্যগুলির ওপর বেশ অসন্তোষ প্রকাশ করেন।
১৯০৬ সালের জুন মাসে ওলন্দাজরা দক্ষিণ উপকূল অবরোধ শুরু করে এবং একাধিক চূড়ান্ত সিদ্ধান্ত আরোপ শুরু করে।
হস্তক্ষেপ
১৯০৬ সালের ১৪ই সেপ্টেম্বর সিক্সথ মিলিটারি এক্সপেডিশন (ষষ্ঠ সামরিক অভিযান) নামে রয়্যাল নেদারল্যান্ডস ইস্ট ইন্ডিজ সেনাবাহিনীর একটি বড় বাহিনী সানুর সমুদ্রসৈকতের উত্তর অংশে অবতরণ করে। এটি ছিল মেজর জেনারেল এম.বি. রস্ট ভ্যান টোনিনজেনের সেনাপতিত্বে। ১৫ই সেপ্টেম্বর তারিখে বাদুং-এর সৈন্যদল ওলন্দাজদের কিছু বিভুয়াকে আক্রমণ করে এম্বং ইন্তারান গ্রামে ওলন্দাজদের বিরুদ্ধে প্রতিরোধ গড়ে তোলা হয়।
কেসিমান
সামগ্রিকভাবে বাহিনীটি খুব বেশি প্রতিরোধ ছাড়াই রাজ্যের অভ্যন্তরে ঢুকে যেতে সক্ষম হয় এবং ১৯০৬ সালের ২০শে সেপ্টেম্বর কেসিমান শহরে পৌঁছায়। সেখানে স্থানীয় রাজা, বাদুং-এর রাজার একজন সামন্ত ওলন্দাজদের বিরুদ্ধে সশস্ত্র প্রতিরোধের নেতৃত্ব দিতে অস্বীকার করলে তার নিজের পুরোহিতের হাতেই নিহত হন। প্রশাসনিক অদক্ষতার ফলস্বরূপ প্রাসাদটি অগ্নিদগ্ধ হয় এবং শহরটি জনশূন্য হয়ে যায়।
দেনপাসার
পোশাক পরিহিত সৈন্যরা জোরপূর্বক বালির দেনপাসারে অভিযান চালায়। রাজপ্রাসাদ থেকে আগুনে ধোঁয়া ও তীব্র বাদ্যের শব্দ আসতে দেখে তারা সেখানে গিয়ে পৌঁছান।
মিছিলটি ওলন্দাজ বাহিনীর কাছ থেকে একশত একক দূরে এসে তারা থামল এবং রাজা পালকি থেকে নামলেন এবং একজন পুরোহিতকে ইঙ্গিত করলেন, যিনি নির্দেশানুসারে রাজার বুকে তার খঞ্জর নিক্ষেপ করলেন। মিছিলের বাকি অংশ পুপুতান নামে পরিচিত একটি গণ-আত্মহত্যা আচারে নিজেদের এবং অন্যদের হত্যা করতে শুরু করে। মহিলারা উপহাস করে সৈন্যদের দিকে গয়না ও স্বর্ণমুদ্রা ছুড়ে মারেন।
এলোপাথাড়ি গুলি ও বর্শা বল্লম দিয়ে আক্রমণ হতে থাকলে ওলন্দাজ সেনা বাহিনীও কামান দেগে প্রতি আক্রমণ করা শুরু করে। রাজপ্রাসাদ থেকে যত মানুষ বের হতে থাকেন, বাইরে মৃতের পাহাড় তত বড় হতে থাকে। মোটামুটি হাজার জনের মৃত্যু মিছিল চলে কারও কারও মতে হাজার জনেরও বেশি। ওলন্দাজদের গুলিতে সকলেই নিহত হন।
বিকল্প বিবরণগুলি বর্ণনা করে যে ওলন্দাজরা প্রথমে প্রাসাদের গেটের বাইরে চলে আসা বালীয় লোকদের উপর গুলি চালায়, তারা শুধুমাত্র ঐতিহ্যবাহী কিরিচ, বর্শা এবং ঢাল সজ্জিত ছিলেন। ভেতরে বাকি ব্যক্তিরা যুদ্ধ পরিস্থিতি দেখে আত্মহত্যা করেছিল ও তাদের অনুগামীরাও তাদের নির্দেশ অনুসারে নিজেদেরকে 'পুপুতান' করেছিল।
সৈন্যরা মৃতদেহ থেকে মূল্যবান জিনিসপত্র ছিনিয়ে নেয় এবং পুড়ে যাওয়া প্রাসাদের ধ্বংসাবশেষে ভাংচুর করে। দেনপাসারের প্রাসাদ মাটিতে গুড়িয়ে দেওয়া হয়।
এই গণহত্যাকে স্থানীয়ভাবে "বাদুং পুপুতান" হিসাবে স্মরণ করা হয় এবং বিদেশী আগ্রাসনের বিরুদ্ধে প্রতিরোধের গৌরবময় উদাহরণ হিসাবে চিহ্নিত করা হয়। দেনপাসারের কেন্দ্রীয় চত্বরে যেখানে পুরাতন রাজপ্রাসাদটি ছিল, সেখানে একটি বিশাল ব্রোঞ্জের স্মৃতিস্তম্ভ নির্মাণ করা হয়, যা পুপুতানের মাধ্যমে বালির সাম্রাজ্যবাদী শক্তির বিরুদ্ধে প্রতিরোধকে মহিমান্বিত করে।
তাবানান
ওলন্দাজ বাহিনী তাবানান রাজ্যের দিকে অগ্রসর হতে থাকে যেখানে রাজা গুস্তি নাগুরাহ আগুং এবং তার ছেলে পালিয়ে যায়। পরে তারা ওলন্দাজদের কাছে আত্মসমর্পণ করে এবং তাদের সাম্রাজ্যের অংশীভূত হয়ে রিজেন্সি হিসাবে রয়ে যাওয়ার জন্য মীমাংসা করার চেষ্টা করে।
এর বিপরীতে ওলন্দাজরা তাদের নিকটবর্তী মাদুরা বা লম্বক দ্বীপে নির্বাসনের প্রস্তাব দেয়। দুই দিন পরে তারা কারাগারে নিজেদের পুপুতান করাকে বেছে নেন। ওলন্দাজরা তাদের প্রাসাদ লুণ্ঠন ও ধ্বংস করে।
ক্লুংকুং
ওলন্দাজেরা ক্লুংকুং-এ সৈন্য স্থানান্তরিত করে এবং বালির নামমাত্র শাসক রাজা দেবা আগুং-এর উপর আক্রমণের কথা বিবেচনা করে। কিন্তু শেষ পর্যন্ত তারা আক্রমণ করা থেকে বিরত থাকেন কারণ দেবা আগুং তাদের বিরুদ্ধে সামরিক পদক্ষেপ থেকে বিরত থাকে এবং তার দুর্গ ধ্বংস করার জন্য চুক্তিতে স্বাক্ষর করতে সম্মত হয়, একইসাথে আগ্নেয়াস্ত্র এবং আমদানি ও রপ্তানি কর পরিত্যাগ করেন।
পরবর্তীকালে ১৯০৮ সালে ওলন্দাজরা বালিতে পুনরায় সামরিক হস্তক্ষেপ শুরু করলে সমগ্র বালিদ্বীপে স্থানীয় শাসনের অবসান হয়।
পরিণাম
১৯০৬ সাল এবং তার পর পরই ১৯০৮ সালে ওলন্দাজরা বালিদ্বীপে অভিযান চালিয়ে সমগ্র দ্বীপের ওপর নিজেদের আধিপত্য কায়েম করতে সক্ষম হয়।
ওলন্দাজদের আক্রমণ অবশ্য মিডিয়া বেশ গুরুত্ব নিয়ে সুচারুভাবে কভারেজ করে এবং বালি দ্বীপের দক্ষিণ অংশের রক্তাক্ত বিজয়ের খবর পশ্চিমা বিশ্বে দ্রুত ছড়িয়ে পড়ে। অপরাধ এবং শাস্তিমূলক কর্মের কঠোরতার মধ্যে অসামঞ্জস্য আলাদা করে নির্দেশ করা হয়। এর ফলে নেদারল্যান্ডসের পূর্ব থেকে হওয়া কল্যাণকর এবং দায়িত্বশীল ঔপনিবেশিক শক্তির ভাবমূর্তি মারাত্মকভাবে ক্ষতিগ্রস্ত হয়ে।
জাভা, সুমাত্রা এবং তার পূর্বের দ্বীপগুলিতে নেদারল্যান্ডসএর নীতির জন্যও সমালোচনার মুখে পড়ে তারা তা সংশোধন করার সিদ্ধান্ত নেয় এবং একটি নির্দিষ্ট "নৈতিক নীতি" প্রতিষ্ঠার কথা বলে। ফলস্বরূপ, বালিতে ওলন্দাজরা বালীয় সংস্কৃতির অধ্যয়ন করতে শুরু করে এবং এর রক্ষক হয়ে ওঠে। তারা প্রাথমিক স্তরের আধুনিকীকরণের ভূমিকা ছাড়াও এটিকে সংরক্ষণ করার চেষ্টা করে। বালি সংস্কৃতি সংরক্ষণ এবং এটিকে শাস্ত্রীয় সংস্কৃতির একটি "জীবন্ত যাদুঘর" করার প্রচেষ্টা করা হয় ও ১৯১৪ সালে বালিতে পর্যটন উন্মুক্ত করা হয়। ১৯০৬ এবং ১৯০৮ সালের বাহিনীর সামরিক আগ্রাসনের কঠোরতা এমনভাবে আন্তর্জাতিক আলোড়ন সৃষ্টি করেছিল যে ওলন্দাজরা চাপের মুখে বালির সংস্কৃতি সংরক্ষণে যথেষ্ট অবদানে রাখতে শুরু করে। দ্বীপটি আজ অন্যতম জনপ্রিয় পর্যটন গন্তব্যে পরিণত হয়েছে।
কথা প্রসঙ্গে
ভিকি বাউমের ১৯৩৭ সালের ঐতিহাসিক উপন্যাস লাভ অ্যান্ড ডেথ ইন বালি (লিবে আন্ড টড আউফ বালি) ১৯০৬ সালের ঘটনাগুলির সাথে জড়িত একটি পরিবারের বর্ণনা করে৷ বইটি ১৯৩৫ সালে বাউমের বালি ভ্রমণের উপরে লেখা হয়েছিল, যখন তিনি ওয়াল্টার স্পাইসের সাথে ঘনিষ্ঠ বন্ধুত্ব করেছিলেন। তিনি ছিলেন একজন জার্মান চিত্রশিল্পী যিনি বহু বছর ধরে ওই দ্বীপে বসবাস করেছিলেন এবং তাকে নিজের স্মৃতি থেকে এই ঘটনা বিষয়ে অনেক তথ্য দিয়েছিলেন।
দেশি বুনো শুয়োর
দেশি বন শুকর, বুনো শূকর বা বন্য বরাহ (Wild boar বা wild swine বা Eurasian wild pig), (দ্বিপদ নাম: Sus scrofa) দাঁতাল সর্বভূক যুগ্ম-খুর-যুক্ত চতুষ্পদ। গৃহপালিত শূকরের (শূয়োর) এরা পূর্বপুরুষ। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
রাজবাড়ী জেলা সুইমিংপুল
রাজবাড়ী জেলা সুইমিংপুল ২০০৩ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি রাজবাড়ী শহরের ভবানীপুরে জেলা পুলিশ লাইন্সের উত্তরে ঢাকা-কুষ্টিয়া মহাসড়কের পাশে, কাজী হেদায়েত হোসেন স্টেডিয়ামের সন্নিকটে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় রাজবাড়ী জেলা ক্রীড়া সংস্থার তত্বাবধায়নে রয়েছে।
ইতিহাস
২০০০ সালে রাজবাড়ী জেলা শহরের পুলিশ লাইন সংলগ্ন জায়গায় জাতীয় ক্রীড়া পরিষদের উদ্যোগে ক্রীড়াস্থাপনাটির নির্মাণ শুরু হয়, ২০০৩ সালে সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ৩৭ লাখ টাকা ব্যয় হয়। ২০০৭ পর্যন্ত এটি সক্রিয় ছিল।
কাঠামো
এটি খোলা আকাশের নীচে উম্মুক্ত সুইমিংপুল। পুলের জন্য নির্ধারিত জমির পরিমাণ ৩ একর। পুলটির নিজস্ব আয়রন ওয়াটার ফিল্টার মেশিন, গভীর নলকূপ আছে।
ফিউজিটিভ পিসেস
ফিউজিটিভ পিসেস অ্যান মাইকেলসের উপন্যাস। এর গল্পটি দুটি ভাগে বিভক্ত। প্রথমটি ইহুদি গণহত্যা থেকে বেঁচে যাওয়া পোলীয় ইয়াকব বিরকে কেন্দ্র করে, এবং দ্বিতীয়টি ইহুদি গণহত্যা থেকে বেঁচে যাওয়া বেনকে কেন্দ্র করে। এটি ১৯৯৬ সালে কানাডায় প্রথম প্রকাশিত হয় এবং পরের বছর যুক্তরাজ্যে প্রকাশিত হয়।
প্রকাশের পর উপন্যাসটি একাধিক পুরস্কার অর্জন করে, তন্মধ্যে রয়েছে বুকস ইন কানাডা ফার্স্ট নভেল পুরস্কার, ট্রিলিয়াম বই পুরস্কার, কথাসাহিত্যে অরেঞ্জ পুরস্কার, গার্ডিয়ান ফিকশন পুরস্কার, জিউইশ কোয়ার্টারলি-উইনগেট পুরস্কার।
উপন্যাসটি দুই বছরের বেশি সময় কানাডায় সর্বোচ্চ বিক্রীত বই ছিল এবং এটি ২০টির অধিক ভাষায় অনূদিত হয়।
হাসদেও নদী
হাসদেও নদী হল মহানদী নদীর উপনদ। নদীটি ছত্তিশগড় রাজ্যে প্রবাহিত হয়।এটি শিলাদে (বীররা) এর কাছে মহানদী নদীতে যোগ দেয়।হাসদেও বাঙ্গো বাঁধ এই নদী জুড়ে নির্মিত হয়।কেরিয়া জেলার সোনাহাট থেকে প্রায় ১০.০ কিমি (৬.২ মাইল) দূরে সমুদ্র পৃষ্ঠের থেকে ৯১০.০ মিটার (২,৯৮৫.৬ ফুট) উচ্চতায় নদীটি উৎপন্ন হয়।নদীর মোট দৈর্ঘ্য ৩৩৩.০ কিমি (২০৬.৯ মাইল) এবং নিষ্কাশন ক্ষেত্র ৯৮৫৬ বর্গ কিমি ।হাসদেও নদীর প্রধান উপনদী জেজ নদী।
লি ছং ইয়ং
লি ছং ইয়ং (কোরীয়: 이청용; জন্ম ২ জুলাই ১৯৮৮) একজন দক্ষিণ কোরিয়ান ফুটবলার, যিনি প্রিমিয়ার লিগের দল ক্রিস্টাল প্যালেস এবং দক্ষিণ কোরিয়া জাতীয় দলের হয়ে খেলেন।
২০০৪ সালে ১৬ বছর বয়সে কে লিগের দল এফসি সিউলে যোগ দেন এবং ২০১৬ সালে দলটির হয়ে অভিষিক্ত হন। ২০০৯ সালের জানুয়ারিতে টাইম পত্রিকার জরিপে সেরা ৫০ উদীয়মান খেলোয়াড় হিসেবে নির্বাচিত হন।
এফসি সিউল
২০০৩ সালে এফসি সিউলের ম্যানেজার চো ইয়াং-রে যুবদলের উন্নয়নের জন্য ডোবোং মিডল স্কুলের একটি ম্যাচে উপস্থিত হন। ম্যাচের প্রথমার্ধে তিনি লি ছং ইয়ং- এর প্রতিভা দেখতে পান। তিনি সিদ্বান্ত নেন তাকে দলে নেয়ার, তাই মাঠেই তাকে ক্লাবে নেয়। ফলে লি মিডল স্কুল ছেড়ে এফসি সিউলে যোগ দেয়। ২০০৪ সালের লিগ কাপে তিনি বদলি হিসেবে একটি ম্যাচ খেলেন, ২০০৬ সালে কে লিগের হয়ে তার অভিষেক হয়।
২০০৭ সালে, সেনোল গুয়েনেস এফসি সিউলে ম্যানেজার হিসেবে যোগ দেন। এর আগে তিনি ২০০২ ফিফা বিশ্বকাপে তুরস্ককে ৩য় স্থান লাভ করায়। লি ছং ইয়ং এর খেলা দেখে তিনি বুঝতে পারেন সে মুল একাদশের হয়ে খেলার যোগ্য। সেই মৌসুমে লিং ছং ইয়ং ১৫ টি লিগ ম্যাচে খেলেন এবং ৩ টি গোল করেন।
২০০৮ সালে তিনি এফসি সিউলের মুল একাদশের হয়ে নিয়মিত খেলার সুযোগ পান। সেবার ২২ টি লিগ ম্যাচে ৫ টি গোল করেন। ২০০৯ সালের মৌসুমে লি তার ধারাবাহিকতা ধরে রাখে এবং ৭ মার্চে উদ্বোধনী ম্যাচে চুন্নাম ড্রাগন্সের বিপক্ষে ৩ টি এসিস্ট করেন, ৪ এপ্রিলে চির প্রতিদ্বন্দ্বী সুয়োন সেমসাং ব্লুউইংসের বিপক্ষে জয়সুচক গোল করেন।
বোল্টন ওয়ান্ডারাস
২০০৯ সালের ১৪ আগস্ট লি ছং ইয়ং ২.২ মিলিয়ন ইউরোতে ৩ বছরের চুক্তিতে প্রিমিয়ার লিগের দল বোল্টনে যোগ দেন। এই সম্পর্কে তিনি বলেন " আমি আমার ক্যারিয়ারের নতুন অধ্যায়ে এগিয়ে যাচ্ছি এবং ক্লাবের হয়ে প্রথম ম্যাচ খেলতে মুখিয়ে আছি।"
ইয়ান বেদনারেক
ইয়ান বেদনারেক (Jan Kacper Bednarek; জন্ম: ১২ এপ্রিল ১৯৯৬) হলেন পোল্যান্ডের একজন পেশাদার ফুটবলার, যিনি ইংরেজ ক্লাব ক্লাব সাউথহ্যাম্পটন ফুটবল ক্লাব এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
লি ছং ইয়ং
বোল্টন ওয়ান্ডারাস
২০০৯ সালের ১৫ আগস্টে সান্ডারল্যান্ডের বিপক্ষে গেভিন ক্যানের বদলি হিসেবে নেমে প্রথম ম্যাচ খেলেন। বার্মিংহাম সিটির বিপক্ষে ২৬ সেপ্টেম্বরে বোল্টনের হয়ে প্রথম গোল এবং জয়সূচক গোলটি করেন। টটেনহাম হটস্পায়ারের বিপক্ষে ম্যাচে একটি এসিস্ট করে ম্যান অফ দ্যা ম্যাচ নির্বাচিত হন। ভালো পার্ফমেন্সের সুবাদে তিনি টানা দুবার ইএসপিএন সকারনেট সাপ্তাহিক একাদশে জায়গা পান। মৌসুম শেষে লি বোল্টন প্লেয়ার অফ দ্যা সিজন এবং সেরা উদীয়মান নির্বাচিত হন। ২০১০ ফিফা বিশ্বকাপের পর লিভারপুল তার ব্যাপারে আগ্রহ দেখায়। তবে লি ২৫ নভেম্বরে বোল্টনের সাথে নতুন চুক্তি করেন এবং ২০১৩ পর্যন্ত থাকার সিদ্বান্ত নেন। ২০১১ সালের ৩০ জুলাইতে প্রাক মৌসুম প্রীতি ম্যাচে নিউপোর্ট কাউন্টির বিপক্ষে ইনজুরিতে পড়েন। ফলে ৯ মাসের জন্য খেলতে পারেনি। ২০১২ সালের ২৯ শে মেতে লি ২০১৪-১৫ মৌসুম পর্যন্ত চুক্তি বাড়ান। সেই মৌসুমে তিনি যেসকল ম্যাচে গোল করেছেন তার প্রত্যেকটি ম্যাচেই বোল্টন জয়লাভ করে।
ইয়ান বেদনারেক
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
লি ছং ইয়ং
বোল্টন ওয়ান্ডারাস
২০১২-১৩ সালে লি ফিটনেসের উন্নতি করে দলে যোগ দেন। চেম্পিয়েন্সিপে ৪ গোল এবং ৭ টি এসিস্ট করেন।
ক্রিস্টাল প্যালেস
২০১৫ সালের ২ ফেব্রুয়ারির দলবদলের শেষদিনে লি প্রিমিয়ার লিগের দল ক্রিস্টাল প্যালেসে যোগ দেন। লি ২০১৮ সালের জুন পর্যন্ত চুক্তি করেন। ২০১৫ সালের ২৫ আগস্টে প্যালেসের হয়ে প্রথম গোল করেন। ১৯ ডিসেম্বরে স্টোক সিটির বিপক্ষে ৯০ মিনিটে ৩০ গজ দূর থেকে গোল করেন, ম্যাচটি ক্রিস্টাল প্যালেস ২-১ গোলে জয়লাভ করে।
আন্তর্জাতিক ক্যারিয়ার
২০১৩ সালে ১৫ অক্টোবরে মালির বিপক্ষে জাতীয় দলের হয়ে নিজের ৫০ তম ম্যাচ খেলেন। ম্যাচটিতে তার ২ এসিস্টের সুবাদে কোরিয়া ৩-১ গোলে বিজয়ী হয়। ১ মাস পর সুইজারল্যান্ডের বিপক্ষে অধিনায়কের দায়িত্ব পালন করেন এবং ৮৭ মিনিটে জয়সুচক গোল করেন। এটি তার ৩ বছর পর প্রথম গোল ছিল।
লি ২০১৪ ফিফা বিশ্বকাপে দক্ষিণ কোরিয়া দলে সুযোগ পান। তবে গ্রুপ পর্বে তার দল বাদ পড়ে। ২০১৫ সালের এএফসি কাপে কোরিয়া দলে সুযোগ পান।
ব্যক্তিগত জীবন
২০১৪ সালের ১২ জুলাই সিউলে লি তার মাধ্যমিক বিদ্যালয়ের বান্ধবী শিলাকে বিয়ে করেন।
লি ধূমপান ও মদপান করেনা, এমনকি কফিও পান করেননা। তিনি প্রতিদিন ২-৩ ঘণ্টা ইংরেজি ক্লাসে ইংরেজি শেখেন।
ভারতচন্দ্র রায়
রায়গুণাকর ভারতচন্দ্র রায় (১৭১২ – ১৭৬০) অষ্টাদশ শতাব্দীর শ্রেষ্ঠ বাঙালি কবি ও মঙ্গলকাব্যের সর্বশেষ শক্তিমান কবি। হাওড়া জেলার পেড়ো-বসন্তপুরে জন্ম হলেও পরবর্তী জীবনে তিনি নদিয়ার কৃষ্ণনগর রাজপরিবারের আশ্রয় গ্রহণ করেন। নদিয়ারাজ কৃষ্ণচন্দ্র রায় অন্নদামঙ্গল কাব্যের স্বীকৃতিতে তাঁকে ‘রায়গুণাকর’ উপাধিতে ভূষিত করেন। অন্নদামঙ্গল ও এই কাব্যের দ্বিতীয় অংশ বিদ্যাসুন্দর তাঁর শ্রেষ্ঠ কীর্তি। সংস্কৃত, আরবি, ফারসি ও হিন্দুস্তানি ভাষার মিশ্রণে আশ্চর্য নতুন এক বাগভঙ্গি ও প্রাচীন সংস্কৃত ছন্দের অনুকরণে বাংলা কবিতায় নিপুণ ছন্দপ্রয়োগ ছিল তাঁর কাব্যের বৈশিষ্ট্য। তাঁর কাব্যের অনেক পঙ্‌ক্তি আজও বাংলা ভাষায় প্রবচনতুল্য। যথাযথভাবেই রবীন্দ্রনাথ তাঁর কাব্যকে তুলনা করেন “রাজকণ্ঠের মণিমালা”-র সঙ্গে। তাঁর আর একটি বিখ্যাত কাব্য সত্যনারায়ণ পাঁচালী বা  সত্যপীরের পাঁচালি। ভারতচন্দ্র ১৭৬০ সালে মৃত্যুবরণ করেন এবং তাঁর মৃত্যুর সাথে বাংলা সাহিত্যের মধ্যযুগের সমাপ্তি হয়।
জন্ম ও শৈশব
ভারতচন্দ্র অষ্টাদশ শতাব্দীর বাংলার বর্ধমান জেলার ভুরসুট পরগণার পান্ডুয়া গ্রামে ১৭১২ খ্রিষ্টাব্দে জমিদার নরেন্দ্রনারায়ণ রায়ের ঔরসে ভবানী দেবীর গর্ভে চতুর্থ তথা কনিষ্ঠ সন্তান রূপে জন্মগ্রহণ করেন। জমির অধিকার সংক্রান্ত বিবাদ সূত্রে নরেন্দ্রনারায়ণ বর্ধমানের রাজা কীর্তিচন্দ্র রায়ের জননীকে কটূক্তি করায় রাজাজ্ঞায় বর্ধমানের সেনাপতি নরেন্দ্রনারায়ণের জমিদারি গ্রাস করে নিলে বাস্তুচ্যূত জমিদার নরেন্দ্রনারায়ণ পালিয়ে যান এবং ভারতচন্দ্র মণ্ডলঘাট পরগনার নওয়াপাড়া গ্রামে মামার বাড়িতে চলে আসেন।
শিক্ষা ও বিবাহ
মামা বাড়ির সন্নিহিত তাজপুর গ্রামের টোলে ব্যাকরণ ও অভিধান পাঠের মাধ্যমে তার বিদ্যাশিক্ষার শুরু। চৌদ্দ বছর বয়সে তাঁর বিয়ে হয় নরোত্তম আচার্যের কন্যার সারদার সঙ্গে। কেবলমাত্র সংস্কৃত শিক্ষা করেছেন বলে তাঁর বড় ভাইয়েরা ভর্ৎসনা করাতে, ভারতচন্দ্র হুগলী জেলার বাঁশবেড়িয়ার নিকট সরস্বতী নদী তীরবর্তী পশ্চিম দেবানন্দপুর গ্রামের রামচন্দ্র মুন্সীর কাছে ফারসি ভাষা শেখেন। এ সময় সত্যনারায়ণ পূজা উপলক্ষে ১৭৩৭ খ্রিষ্টাব্দে তিনি মাত্র পনেরো বছর বয়সে সত্যনারায়ণ পাঁচালী রচনা করেন। তার তিন পুত্রের নাম পরীক্ষিৎ, রামতনু ও ভগবান।
কারাবাস ও পলায়ন
ভারতচন্দ্র আত্মীয়দের পরামর্শে মোক্তার হিসেবে বর্ধমানে যান ও তাঁর পিতার ইজারা গৃহীত জমি দেখাশোনা করেন। কিন্তু তাঁর ভাইয়েরা নিয়মিত করপ্রেরণে অপারগ হলে বর্ধমানের রাজা ঐ জমিটি খাসভুক্ত করে নেন। এতে ভারতচন্দ্র আপত্তি করায় তাঁকে কারাগারে আবদ্ধ করা হয়। কিছুদিনের মধ্যে কারারক্ষকের দয়ায় তিনি গোপনে মারহাট্টা শাসিত কটকে পালিয়ে সুবেদার শিবভট্টর কাছে আশ্রয় লাভ করেন।
পুরীধামে বসবাস
ভারতচন্দ্র শিবভট্টর কাছে নিজের সব ঘটনা খুলে বলেন ও পুরীধামে কিছুদিন বাস করার ইচ্ছা প্রকাশ করেন। দয়াশীল সুবেদার তাঁর কর্মচারী, মঠের আধিকারিক ও পাণ্ডাদের নির্দেশ দেন যে উনি যতদিন শ্রীক্ষেত্রে থাকতে চান, ততদিন ওনার কাছ থেকে যেন কোনরকম কর না চাওয়া হয় বা ওনার যখন যে মঠে ইচ্ছা উনি থাকতে পারবেন সেরকম ব্যবস্থা যেন করা হয়। ভারতচন্দ্র এবং ওনার ভৃত্যের আহারের জন্য প্রতিদিন একটি বলরামী আটকের ব্যবস্থাও করেন উনি।
কৃষ্ণচন্দ্রের আশ্রয়
নবদ্বীপের রাজা কৃষ্ণচন্দ্র রায়ের অনুরোধে ভারতচন্দ্র কৃষ্ণনগর গেলে রাজা তাঁকে চল্লিশ টাকা বেতন ও বাসস্থানের ব্যবস্থা করে দেন। তাঁর আদেশে ভারতচন্দ্র ১৭৫২ খ্রিষ্টাব্দে কবিকঙ্কণ মুকুন্দরাম চক্রবর্তীর রচনা প্রণালীতে অন্নদামঙ্গল রচনা করতে শুরু করেন। একজন ব্রাহ্মণ তাঁর রচনা লিখে রাখতেন ও নীলমণি সমাদ্দার নামে এক গায়ক তাতে সুর দিতেন। এরপরে রাজার আদেশে তিনি বিদ্যাসুন্দর রচনা করেন। বিদ্যাসুন্দর রচনার পরে ভারতচন্দ্র রসমঞ্জরী পুস্তকটি রচনা করেন। এছাড়াও সত্যপীরের কথা, নাগাষ্টক, ইত্যাদি রচনা করেন। রাজা কৃষ্ণচন্দ্র তাঁকে গুণাকর উপাধি প্রদান করেন। এরপরে রাজা কৃষ্ণচন্দ্র রায় ভারতচন্দ্রকে চব্বিশ পরগনার মূলাযোড় (অধুনা শ্যামনগর) গ্রামে বাস করবার জন্য ছয়শত টাকা বার্ষিক রাজস্ব নির্দিষ্ট করে গ্রামখানি ইজারা দেন।
আন্তর্জাতিক অহিংসা দিবস
২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দী শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন ৷ সিদ্ধান্তটি ধীরে ধীরে ভারতের জাতীয় কংগ্রেসের কিছু নেতাদের আকর্ষণ করতে থাকে ৷ ২০০৭ সালে সোনিয়া গান্ধী এবং ডেসমন্ড টিটু জাতিসংঘে সিদ্ধান্তটি পেশ করেন ৷
১৫ জুন ২০০৭, জাতিসংঘের সাধারণ পরিষদের সদস্যবৃন্দ ২ অক্টোবরকে আন্তর্জাতিক অহিংস দিবস করার ব্যাপারে ভোট দেন ৷ এরপর সাধারণ পরিষদ তার সদস্যদের কাছে অহিংসার বার্তা দিয়ে ২ অক্টোবর দিবসটি পালনের ব্যাপারে ঘোষণা দেয় ৷"
ইতিহাস
বিশ্ব থেকে হিংসা, বিদ্বেষ, হানাহানি, মারামারি, অসহিষ্ণুতা ও রক্তপাত বন্ধে বিশ্ববাসীকে সচেতন করতে প্রতিবছর ২ অক্টোবর বিশ্ব অহিংস দিবস পালন করা হয়।
অহিংসা বলতে বোঝায় হিংসা থেকে দূরে থাকা। হিংসা থেকে দূরে থাকাই এ দিবসের মূল কথা।
পৃথিবীর অসহিষ্ণুতা, উত্তেজনা, সহিংসতা বন্ধে ভারতের স্বাধীনতা আন্দোলনের অবিসংবাদিক নেতা মহাত্মা গান্ধীর অহিংস আন্দোলন গুরুত্বপূর্ণ ভূমিকা পালন করেছিল। তাই মহাত্মা গান্ধীর জন্মদিনকে আন্তর্জাতিক অহিংস দিবস হিসেবে পালন করা হয়। ভারতে এদিনটি গান্ধী জয়ন্তী হিসেবেই পরিচিত।
২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দি শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন। পরে ২০০৭ সালে সোনিয়া গান্ধী জাতিসংঘে সিদ্ধান্তটি পেশ করে। ২০০৭ সালের ১৫ জুন জাতিসংঘের সাধারণ সভায় ২ অক্টোবরকে আন্তর্জাতিক অহিংস দিবস হিসেবে ঘোষণা করা হয়।
চিতলীয়া ইউনিয়ন
চিতলীয়া ইউনিয়ন বাংলাদেশের ঢাকা বিভাগের শরীয়তপুর জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-আব্দুস সালাম হাং
বিবিসি নিউজ
বিবিসি নিউজ (BBC News) হল একটি কর্মক্ষম ব্যবসা বিভক্তি বিবিসির আন্তর্জাতিক খবর এবং বর্তমান বিষয়াবলী সম্পর্কিত অনলাইন সংবাদপত্র। বিভাগটি বিশ্বের বৃহত্তম সম্প্রচারিত সংবাদ সংস্থা এবং রেডিও ও টেলিভিশনের আউটপুট প্রতি দিন প্রায় ২৪ ঘণ্টা সংবাদ সম্প্রচার করে থাকে, পাশাপাশি অনলাইন নিউজ হিসাবে এটি সেবা দেয়। এই বিভাগটি বিশ্বজুড়ে ৫০টি বিদেশী সংবাদ সংস্থা বজায় রাখে ২৫০ জনেরও বেশি প্রতিনিধিদের সেবার মাধ্যমে। জেমস হার্ডিং ২০১৩ সাল থেকে বিবিসি নিউজের সংবাদ এবং বর্তমান বিষয়ক এর পরিচালনা করছেন।
বিবিসি নিউজের বার্ষিক বাজেট £৩৫০ মিলিয়ন ইউরো; এখানে ৩,৫০০ কর্মীবৃন্দ রয়েছে, যাদের মধ্যে ২,০০০ সাংবাদিকের প্রতিনিধিত্ব করছেন।
ইতিহাস
পৃথিবীর প্রথম জাতীয় সম্প্রচার প্রতিষ্টান হচ্ছে ব্রিটিশ ব্রডকাস্টিং কর্পোরেশন। ব্রিটিশ ব্রডকাস্টিং কোম্পানি ১৪ নভেম্বর ১৯২২ সালে রেডিও স্টেশন 2LO থেকে প্রথম বেতার বুলেটিন সম্প্রচার করে।
গ্যালোয়ানসেরাই
গ্যালোয়ানসেরাই (ইংরেজিতে Galloanserae) হল পক্ষীশ্রেণীর নিওগ্ন্যাথাই ক্লেডের অন্তর্গত একটি মহাবর্গ। পূর্বে এর নাম ছিল গ্যালোয়ানসেরি (Galloanseri)। দু'টি জীববৈজ্ঞানিক বর্গ নিয়ে মহাবর্গটি গঠিত: গ্যালিফর্মিস (মুরগিজাতীয়) ও আন্সেরিফর্মিস (হাঁসজাতীয়)। ইংরেজিতে এদের সবাইকে একত্রে ফাউল (Fowl) নামে অভিহিত করা হয়। মুরগিজাতীয় পাখিদের বলা হয় ল্যান্ডফাউল বা গেইমফাউল আর হাঁসজাতীয় পাখিদের ডাকা হয় ওয়াটারফাউল নামে।
চাপানওলু মসজিদ
চাপানওলু মসজিদ (Çapanoglu Camii) হচ্ছে তুরস্ক তুরস্কের ইয়োজগাত প্রদেশের [ইয়োজগাত শহরের একটি উসমানী যুগের মসজিদ।
শহীদ সোহরাওয়ার্দী মেডিকেল কলেজ হাসপাতাল
শহীদ সোহ্‌রাওয়ার্দী মেডিকেল কলেজ হাসপাতাল (পুরাতন নাম: বেগম খালেদা জিয়া মেডিকেল কলেজ) বাংলাদেশের রাজধানী ঢাকার শের-ই-বাংলা নগরে অবস্থিত সরকারি মালিকানাধীন তৃতীয় পর্যায়ের হাসপাতাল। দেশব্যাপী চিকিৎসা জ্ঞান ছড়িয়ে দেয়া ও দক্ষ ডাক্তার গড়ে তোলার জন্য ১৯৬৩ সালে এটি প্রতিষ্ঠিত হয়। বর্তমানে এর শয্যা সংখ্যা ৮৭৫ টি এবং এতে ৫০০জন শিক্ষার্থী ও ২০১০ জন কর্মকর্তা-কর্মচারী রয়েছে।
ইতিহাস
শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার  শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে বেগম খালেদা জিয়া মেডিকেল কলেজ হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম শহীদ সোহ্‌রাওয়ার্দী মেডিকেল কলেজ-এ পরিবর্তন করা হয়েছে।
লোকবল
মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।
আলিয়া বিনতে আহমেদ আল থানি
আলিয়া বিনতে আহমেদ আল থানি, একজন কাতারি কূটনৈতিক যিনি বর্তমানে জাতিসংঘে কাতারের স্থায়ী প্রতিনিধি হিসাবে কাজ করছেন।
ব্যক্তি জীবন
তার পিতা আহমেদ বিন সাইফ আল থানি একজন সাবেক কূটনীতিবিদ। এছাড়া তার চাচাও একজন কূটনীতিবিদ হিসাবে সেবা করেছেন। তিনি কাতার বিশ্ববিদ্যালয়ে অর্থনীতিতে   স্নাতক ডিগ্রি (বি.এস) অর্জন করেন এবং ২০০৬ সালে লন্ডন বিশ্ববিদ্যালয়ের এসওএএস (স্কুল অব অরিয়েন্টাল এন্ড আফ্রিকান স্টাডিজ) থেকে আন্তর্জাতিক গবেষণা ও কূটনীতিতে এমএ ডিগ্রী অর্জন করেন।
কর্ম জীবন
২০০৪ সালের জুন থেকে ২০০৭ সালের মার্চ মাস পর্যন্ত আল থানি সুপ্রিম কাউন্সিল ফর ফ্যামিলি অ্যাফেয়ার্সের শিশু অধিকার বিভাগের পরিচালক হিসাবে দায়িত্ব পালন করেন। ২০০৯ সালের জুনে জাতিসংঘের দূত হওয়ার আগে তিনি এপ্রিল ২০০৭ থেকে মে ২০০৯ পর্যন্ত জাতিসংঘ বিষয়ক মন্ত্রণালয়ের উপদেষ্টা হিসেবে কাজ করেছিলেন। তিনি মে ২০১০ থেকে জুলাই ২০১১ পর্যন্ত জাতিসংঘে কাতারের অতিরিক্ত স্থায়ী প্রতিনিধি হিসাবে দায়িত্ব পালন করেছিলেন। ২৪ অক্টোবর ২০১৩ তারিখে তাকে জাতিসংঘ কাতারের স্থায়ী প্রতিনিধি হিসাবে ঘোষণা করা হয়।
মোস্তফাপুর ইউনিয়ন, মৌলভীবাজার সদর
মোস্তফাপুর ইউনিয়ন বাংলাদেশের সিলেট বিভাগের মৌলভীবাজার জেলার মৌলভীবাজার সদর উপজেলার একটি ইউনিয়ন।
ইতিহাস
মোস্তফাপুর গ্রামের নামানুসারে এই ইউনিয়নের নামকরণ করা হয় মোস্তফাপুর। হযরত শাহ জালাল (রহঃ) এর অন্যতম সফরসঙ্গী হিসেবে হযরত সৈয়দ শাহ মোস্তফা (রহঃ) ইসলামের আলো প্রচারের জন্য মৌলভীবাজারে আগমন করেন। এই মহান সাধক ও ইসলাম প্রচারকের সম্মানে এই গ্রামটির নামকরণ করা হয়েছিল। তিনি মৌলভীবাজারে আগমন করে মোস্তফাপুর গ্রামের যে বাড়িতে প্রথমে এসে বসবাস শুরু করেছিলেন সেই বাড়িটি এখন মোস্তফাপুর পুরান বাড়ী নামে পরিচিত।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ডিজনি এক্সডি (দক্ষিণ-পূর্ব এশিয়া)
এটির অনুষ্ঠানসূচীতে রয়ে ছিল মার্ভেল এবং স্টার ওয়ার্স অনুষ্ঠান, পূর্বে ডিজনি চ্যানেলে প্রচারিত অনুষ্ঠানের পুনঃপ্রচার, এবং কিছু অ্যাকশন অনুষ্ঠান। এটি ডিজনি জুনিয়র থেকে কিছু প্রাক-প্রাথমিক অনুষ্ঠানও প্রচারিত করেছে।
ইতিহাস
প্রথমে ডিজনি এক্সডি মালয়েশিয়ায় সম্প্রচার শুরু করে ২০১২ সালের ১৫ সেপ্টেম্বরে। তারপর চ্যানেলটি ২০১৩ সালের ১৬ মার্চে সিঙ্গাপুরে, ২০১৩ সালের ১৯ অক্টোবরে ইন্দোনেশিয়া এবং থাইল্যান্ডে, এবং শেষে ২০১৪ সালের ৩১ মেতে ফিলিপাইনে বিস্তৃত করে।
ডিজনি চ্যানেল এবং ডিজনি এক্সডির ভারতীয় ফিডে কড়া স্থানীয়করণ এবং হিন্দিতে সম্প্রচারের কারণে বাংলাদেশ থেকে বাদ হওয়ার পর ২০১৬ সালে সেই দেশের কিছু কেবল প্ল্যাটফর্মে ডিজনি এক্সডি এশিয়া উপলব্ধি করা হয়।
২০২০ সালের ১৪ ডিসেম্বরে অ্যাস্ট্রোর রিফ্রেশড কিডস প্যাক এবং ২০২১ সালের ১ জুনে মালয়েশিয়ায় ডিজনি+ হটস্টারের উদ্বোধনের কারণে অ্যাস্ট্রো এবং অ্যাস্ট্রো মালিকানাধীন টিভি প্রোভাইডারে (যেমন এনজয় এবং ক্রিস্টাল-অ্যাস্ট্রো) ডিজনি জুনিয়র এবং ডিজনি চ্যানেল সহ ডিজনি এক্সডি আর উপলব্ধ থাকবেনা ২০২০ সালের ৩১ ডিসেম্বর থেকে। সুতরাং একমাত্র প্রভাব রয়েছে যে ওয়াল্ট ডিজনি কোম্পানি এই অঞ্চলে ডিজনির ব্যবসার পর্যালোচনা অনুসরণ করে একই তারিখ এবং সময়ে দক্ষিণ-পূর্ব এশিয়ায় ডিজনি এক্সডি বন্ধ করবে, ঠিক আগেই এই বিবৃতি দিয়ে অ্যাস্ট্রো নিশ্চিত করেছে সেই তারিখ এবং সময়ে ডিজনি চ্যানেল এবং ডিজনি জুনিয়র বন্ধ করার আগে। যাইহোক দ্য ওয়াল্ট ডিজনি কোম্পানি ঘোষণা করা নি যে ২০২১ নববর্ষের মধ্যরাতে অ্যাস্ট্রো ডিজনি চ্যানেল এবং ডিজনি জুনিয়র বন্ধ করবে।
২০১৯ সালের ২৮ ফেব্রুয়ারিতে ডিজনি এক্সডির মালয়েশীয় ফিড মূল ফিডের মধ্যে একত্রিত করা হয়, সাথে প্রোমোতে সময় এখন সিন/ফিল এর পরিবর্তে মাল/ফিল বলে। অ্যাস্ট্রো, মালয়েশিয়ায় ডিজনি চ্যানেলগুলো বহন করার একমাত্র অপারেটর, ২০১৯ সালের ১ মার্চে ডিজনি এক্সডিকে একটি শুধু এইচডি চ্যানেলে রূপান্তর করে এবং ১৪ মার্চে অ্যাস্ট্রোর তালিকার থেকে ডিজনি এক্সডির এসডি সংস্করণ অপসারণ করা হয়।
ডিজনি এক্সডি হংকং এবং ভিয়েতনামে উপলব্ধ ছিল না, এবং সুতরাং ডিজনি এক্সডির কিছু অনুষ্ঠান ডিজনি চ্যানেল এশিয়ায় প্রচারিত হয়েছিল।
২০২০ সালের ১ জুনে ডিজনি চ্যানেল এবং ডিজনি জুনিয়র সহ ডিজনি এক্সডি সিঙ্গাপুরের সিংটেল এবং স্টারহাবে সম্প্রচার বন্ধ করে। ২০২১ সালের ২৩ ফেব্রুয়ারির থেকে সেই তিনটি চ্যানেলগুলোর অনুষ্ঠানসমূহ ডিজনি+ এ স্থানান্তর করা হয়।
এই অঞ্চলে ডিজনির বানিজ্যের পর্যালোচনার কারণে ২০২১ সালের ১ জানুয়ারির মধ্যরাত ১:১০ এ ডিজনি এক্সডি সমস্ত কার্যক্রম বন্ধ করে। ডিজনি এক্সডির অনুষ্ঠানসমূহ ডিজনি চ্যানেল (যা মালয়েশিয়া এবং সিঙ্গাপুরে বন্ধ হয়েও ২০২১ সালের ১ অক্টোবরে এর পুরোপুরি বন্ধের আগে অন্যান্য দক্ষিণ-পূর্ব এশীয় দেশগুলিতে এবং বাংলাদেশে সম্প্রচার অব্যহত রাখে) ডিজনি+ হটস্টার (ইন্দোনেশিয়া, মালয়েশিয়া, ফিলিপাইন, এবং থাইল্যান্ডে) এবং ডিজনি+ এ স্থানান্তর হয় (সিঙ্গাপুরে)।
ফিলিপাইনে এটি মধ্যরাত ২:১৫ তে একটি টেস্টকার্ড দেখিয়েছে। ২০২১ সালের ৪ জানুয়ারিতে সিগনালে এর চ্যানেল জায়গায় মেট্রো চ্যানেল এটিকে প্রতিস্থাপন করে।
মালয়েশিয়ায় এটি মধ্যরাত ১২:০৫ এ একটি গ্রে ম্যাসেজ দেখিয়েছে। ২০২১ সালের ১৫ মার্চে অ্যাস্ট্রোতে এর চ্যানেল জায়গায় অ্যাস্ট্রোর টা-ডাআ! এটিকে প্রতিস্থাপন করে।
অনুষ্ঠানসমূহ
এটি দক্ষিণ-পূর্ব এশিয়ার ডিজনি এক্সডি সম্প্রচারিত টেলিভিশন অনুষ্ঠানের তালিকা।
ইলিশা ইউনিয়ন
২নং পূর্ব ইলিশা ইউনিয়ন, বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
আয়তন
২নং পূর্ব ইলিশা ইউনিয়নের আয়তন ১০,৩৫৮ একর।
জনসংখ্যার উপাত্ত
২০১১ সালের আদমশুমারি অনুযায়ী ২নং পূর্ব ইলিশা ইউনিয়নের মোট জনসংখ্যা ৪৬,৯২৪ জন। এর মধ্যে পুরুষ ২৩,৪৩৭ জন এবং মহিলা ২৩,৪৮৭ জন। মোট পরিবার ৯,৫৮৭টি।
শিক্ষা
২০১১ সালের আদমশুমারি অনুযায়ী ২নং পূর্ব ইলিশা ইউনিয়নের সাক্ষরতার হার ৩৪.৫%।
মধুমতি সেতু
মধুমতি সেতু বাংলাদেশের দক্ষিণাঞ্চলের গোপালগঞ্জ জেলা ও নড়াইল জেলায় প্রবাহিত মধুমতি নদীতে নির্মিত বাংলাদেশের প্রথম ৬ লেন বিশিষ্ট সেতু। সেতুটি গোপালগঞ্জের কাশিয়ানী উপজেলার সাথে নড়াইলের লোহাগড়া উপজেলাকে সংযুক্ত করেছে। ৯৫৯ কোটি ৮৫ লাখ টাকার বাজেটে ৫ সেপ্টেম্বর ২০১৮ সালে সেতুটির কাজ শুরু হয় ও ২০২২ সালে কাজ সম্পন্ন হয়। সেতুটি এশীয় মহাসড়কের অংশ।
দৈর্ঘ্য
১৪টি পিলারের উপর নির্মিত সেতুটির দৈর্ঘ্য ৬৯০ মিটার ও প্রস্থ ২৭.১ মিটার। সেতুর মাঝখানে ১৫০ মিটার স্টিলের স্প্যান বসানো আছে। পদ্মা সেতুর চেয়েও ২ লেন বেশি থাকা এই সেতুর মাঝখানের ৪টি লেন দিয়ে সার্বক্ষণিক ভারী যানবাহন এবং সেতুর দুই পাশের দু’টি লেন দিয়ে রিকশা-ভ্যান-ইজিবাইক ও মোটরসাইকেলসহ নানান প্রকার যানবাহন চলাচল করে। সেতুর উভয় পাশে ৪.২৭৩ কিলোমিটার সংযোগ সড়ক রয়েছে।
ইতিহাস
২০১৫ সালের ২৪ জানুয়ারি প্রধানমন্ত্রী শেখ হাসিনা সেতুটির ভিত্তিপ্রস্তর স্থাপন করেন। আর ২০১৮ সালের ৩০ অক্টোবর নির্মাণ কাজের উদ্বোধন করেন, উদ্বোধনের সময় এর নাম ছিল কালনা সেতু। সড়ক ও জনপথ অধিদপ্তরের ক্রস বর্ডার রোড নেটওয়ার্ক উন্নয়ন প্রকল্পের আওতায় জাপান ইন্টারন্যাশনাল কো-অপারেশন এজেন্সির অর্থায়নে কালনা সেতু নির্মিত হয়। সেতুটি ২০২২ সালের ১০ অক্টোবর উদ্বোধন করা হয় ও এর নাম রাখা হয় মধুমতি সেতু।
টেলিভিশন উপস্থাপক
থাম্ব|টেলিভিশন উপস্থাপক হলেন এমন ব্যক্তি যিনি টেলিভিশন প্রোগ্রামগুলি পরিচয় করিয়ে দেন বা উপস্থাপন করেন (বা এর বিভাগগুলি যেমন একটি ইনফরমেশনাল বিজ্ঞাপনদাতার মতো)। আজকাল, অন্যান্য ক্ষেত্রের ব্যক্তিত্বদের পক্ষে এই ভূমিকাটি গ্রহণ করা সাধারণ বিষয়, তবে কিছু লোক উপস্থাপনের ক্ষেত্রে, বিশেষত শিশুদের টেলিভিশন সিরিজের মধ্যে, টেলিভিশন ব্যক্তিত্ব হয়ে ওঠার জন্য তাদের নামটি তৈরি করেছেন টেলিভিশন উপস্থাপক হলেন এমন ব্যক্তি যিনি টেলিভিশন প্রোগ্রামগুলি পরিচয় করিয়ে দেন বা উপস্থাপন করেন (বা এর বিভাগগুলি যেমন একটি ইনফরমেশনাল বিজ্ঞাপনদাতার মতো)। আজকাল, অন্যান্য ক্ষেত্রের ব্যক্তিত্বদের পক্ষে এই ভূমিকাটি গ্রহণ করা সাধারণ বিষয়, তবে কিছু লোক উপস্থাপনের ক্ষেত্রে, বিশেষত শিশুদের টেলিভিশন সিরিজের মধ্যে, টেলিভিশন ব্যক্তিত্ব হয়ে ওঠার জন্য তাদের নামটি তৈরি করেছেন।
ভূমিকা
এই আধুনিক গ্রুপের উদাহরণগুলির মধ্যে রয়েছে ব্রিটিশ কমেডি অভিনেতা মাইকেল প্যালিন যিনি এখন ভ্রমণ সম্পর্কে প্রোগ্রামগুলি উপস্থাপন করেন (যেমন ৮০ দিনের মধ্যে বিশ্বজুড়ে ) এবং আমেরিকান অভিনেতা অ্যালান আলদা, যিনি এক দশকেরও বেশি সময় ধরে সায়েন্টিফিক আমেরিকান ফ্রন্টিয়ার্স উপস্থাপন করেছিলেন। আর একটি উদাহরণ হবেন আমেরিকান স্ট্যান্ড-আপ কমেডি অভিনেতা জো রোগান, যিনি ইউএফসির ভাষ্যকার এবং যুদ্ধ-পরবর্তী সাক্ষাত্কারকারক। এই শব্দটি সাধারণত কানাডা, নিউজিল্যান্ড, নেদারল্যান্ডস, লিচটেনস্টাইন, বার্বাডোস, শ্রীলঙ্কা, ভারত, স্পেন, ডেনমার্ক, গ্রিস, অস্ট্রেলিয়া, মিশর, আন্ডোরা, মাল্টা, সান মেরিনো, জাপান এবং দক্ষিণ কোরিয়া সহ অনেক দেশে ব্যবহৃত হয়।
যুক্তরাষ্ট্র
মার্কিন যুক্তরাষ্ট্রে, এই জাতীয় ব্যক্তিকে সাধারণত হোস্ট(host) বলা হয়, যেমন পরিভাষা টকশো হোস্ট, বা এমসির ( অনুষ্ঠানের মাস্টার )। টিভি নিউজ প্রোগ্রামগুলির প্রসঙ্গে তারা অ্যাঙ্গর হিসাবে পরিচিত।
নুরুল্লাহ
মাওলানা নুরুল্লাহ একজন পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের নির্বাচিত সদস্য।
যোগিন্দ্রনগর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০১০ মিটার (৩৩১৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে যোগিন্দ্রনগর শহরের জনসংখ্যা হল ৫০৪৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে যোগিন্দ্রনগর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
পলিসোম
পলিসোম গঠিত হয় দীর্ঘায়ন দশায়, যখন রাইবোসোম ও দীর্ঘায়ন নিয়ামকসমূহ মিলে সাংকেতিক নির্দেশনাযুক্ত পলিপেপটাইড (encoded polypeptide) সংশ্লেষণ করে। কতিপয় রাইবোসোম এর সংকেত অঞ্চল বরাবর অগ্রসর হয়, এবং এভাবে একটি পলিসোম গঠিত হয়। কতগুলো রাইবোসোম মিলে একটি অণুর ওপর ক্রিয়াশীল হওয়ার ক্ষমতা থেকে, কোন কোষের মধ্যে এর সীমাবদ্ধ প্রাচুর্যের ব্যাখ্যা পাওয়া যায়। প্রাক-কেন্দ্রিক পলিসোম, সুকেন্দ্রিক পলিসোম, এবং ঝিল্লি-আবদ্ধ পলিসোমের মধ্যে গাঠনিক পার্থক্য পরিলক্ষিত হয়। পলিসোমের ক্রিয়াকলাপ পর্যবেক্ষণ করে জিন অভিব্যক্তি'র মাত্রা পরিমাপ করা যায়; যে পদ্ধতিটি পলিসোমীয় পরিলেখন (পলিসোমাল প্রোফাইলিং) নামে পরিচিত।
গঠন
ইলেকট্রন অণুবীক্ষণ প্রযুক্তিসমূহ, যেমন- দাগাঙ্কন (staining ), ধাতব প্রতিচ্ছায়া (metal shadowing ), অতি-সূক্ষ্ম কোষ খণ্ড-ই ছিল পলিসোমের গঠন নির্ণয়ের আদি পদ্ধতি। ক্রায়ো-ইলেকট্রন অণুবীক্ষণ পদ্ধতির বিকাশের ফলস্বরূপ বর্ধিত রেজোলিউশনে বিম্ব পাওয়া সম্ভব হয়েছে, যার জন্য আরও নির্ভুল পদ্ধতিতে গঠন নির্ণয় সম্ভবপর হয়েছে।
- এর রূপান্তর (translation) এর বৈচিত্র্যের প্রতিফলনস্বরূপ পলিরাইবোসোম এর ভিন্ন ভিন্ন গাঠনিক বিন্যাস দেখা যেতে পারে। পলিরাইবোসোমের আকারের অনুপাত নিয়ে অনুসন্ধান করতে গিয়ে জানা গেছে যে, কয়েক দফা রূপান্তর সম্পন্ন হওয়ার পর, উচ্চ সংখ্যক বৃত্তাকার এবং আঁকাবাঁকা (zigzag) আকৃতির পলিসোম পাওয়া যায়। দীর্ঘ সময়কাল ধরে ঘটিত রূপান্তরের কারণে ঘনভাবে সন্নিবিষ্ট ত্রিমাত্রিকভাবে প্যাঁচানো পলিসোম গঠিত হয়। ভিন্ন ভিন্ন কোষে ভিন্ন ভিন্ন গঠনের পলিসোম উৎপন্ন হয়।
প্রাক-কেন্দ্রিক
ব্যাকটেরিয়া'র পলিসোমে যুগল-সারিবিশিষ্ট গঠন দেখা যায়। এ ধরনের গঠনে, রাইবোসোমসমূহ একে অপরের সাথে ক্ষুদ্রতর উপ-এককের মাধ্যমে সংযোগ রক্ষা করে। এসব যুগল-সারি কাঠামো সাধারণত "সাইনুসয়েড" (আঁকাবাঁকা) অথবা ত্রিমাত্রিক সর্পিলাকার গঠন অনুসরণ করে। "সাইনুসয়েড" পথে, ক্ষুদ্রতর উপ-এককগুলোর মধ্যে দুই ধরনের সংযোগ বিদ্যমান থাকে: "ঊর্ধ্ব-থেকে-ঊর্ধ্ব" অথবা "ঊর্ধ্ব-থেকে-নিম্ন"। ত্রিমাত্রিক সর্পিলাকার পথে, শুধুমাত্র "ঊর্ধ্ব-থেকে-ঊর্ধ্ব" সংযোগ পরিলক্ষিত হয়।
আর্কিয়া-তে (archaea; প্রাক-কেন্দ্রিক অণুজীবের একটি ডোমেইন) পলিসোমের উপস্থিতি বিদ্যমান, তবে এর গঠন সম্পর্কে এখন পর্যন্ত তেমন কিছু জানা যায়নি।
মুক্তভাবে
কাচপাত্রে বা ইন ভিট্রো গবেষণায় ব্যবহৃত পারমাণবিক বল অণুবীক্ষণ থেকে দেখা যায় যে, ৫' মাথার (cap) সাথে আবদ্ধ সূচনাকারী নিয়ামক এবং ৩'-পলি(এ) লেজের সাথে আবদ্ধ (Poly(A) Binding Protein; পলি(এ) বাঁধাইকারী আমিষ) এর উপস্থিতিতে, মুক্ত পলিঅ্যাডেনাইল সংযোজিত  দ্বারা বৃত্তাকার সুকেন্দ্রিক পলিসোম গঠিত হতে পারে। তবে, পলিসোমীয়  কে চক্রাকার করার উদ্দেশ্যে, কোন প্রোটিন কমপ্লেক্স এর মধ্যস্থতায় মাথা এবং পলি(এ)-লেজের মধ্যকার এই মিথষ্ক্রিয়া কোন অনন্য উপায় নয়। রূপান্তরমূলক (translational) ব্যবস্থায়, মাথাবিহীন ও পলি(এ) লেজবিহীন দ্বারা এবং মাথাযুক্ত কিন্তু ৩'-পলি(এ) লেজবিহীন দ্বারাও, টপোগাণিতিকভাবে বৃত্তাকার পলিসোম সফলভাবে গঠিত হতে পারে।
ঝিল্লিবদ্ধ
ঝিল্লিতে আবদ্ধ পলিরাইবোসোমগুলো ঝিল্লি-পৃষ্ঠের দ্বিমাত্রিক স্থান দ্বারা সীমাবদ্ধ থাকে। আন্তঃ রাইবোসোমীয় সংযোগের এই সীমাবদ্ধতার কারণে গোলাকার বিন্যাস সৃষ্টি হয়, যা রাইবোসোমসমূহকে বরাবর সজ্জিত করে, যাতে করে প্রবেশ ও নির্গমনের স্থানগুলো একটি মসৃণ পথ তৈরি করতে পারে। প্রতিটি রাইবোসোম তার আগেরটির সাপেক্ষে আবর্তিত অবস্থায় থাকে, যা দেখতে একটি সমতলীয় প্যাঁচ (planar spiral) এর মত মনে হয়।
পরিলেখন
পলিসোমীয় পরিলেখন (Polysomal Profiling) হচ্ছে এমন একটি কৌশল যা সাইক্লোহেক্সিমাইড (cycloheximide) ব্যবহার করে রূপান্তর (ট্রান্সলেশন) কে বাধাদান করে, এবং সুক্রোজ অবক্রম ব্যবহার করে কেন্দ্রবিমুখীকরণ (centrifugation) প্রক্রিয়া হতে প্রাপ্ত কোষ নির্যাসগুলোকে পরস্পর থেকে পৃথক করে। মুক্ত বার্তাবাহী আরএনএ (m\text{RNA}) এর তুলনায় রাইবোসোম-সংযোজিত দ্রুততরভাবে স্থানান্তরিত হয়; আবার রাইবোসোম-সংযোজিত এর চেয়ে পলিসোম-সংযোজিত দ্রুততরভাবে স্থানান্তরিত হয়ে থাকে। সমগ্র অবক্রমজুড়ে মোট আমিষ পরিমাপ করলে সংশ্লিষ্ট বেশ কয়েকটি শীর্ষ উন্মোচিত হয়। ক্রমবর্ধমান হারে রাইবোসোম হিসেবে পলিসোমের উপস্থিতির পেছনে ঐ সংশ্লিষ্ট জড়িত থাকে। অবক্রমজুড়ে এর উপস্থিতি এর রূপান্তর (ট্রান্সলেশন) এর বিষয়টি উন্মোচন করে। সনাক্তকৃত কোন এর রূপান্তরজনিত অবস্থা অনুসরণ এবং সেই সাথে রাইবোসোম ঘনত্ব পরিমাপ করার উদ্দেশ্যে, কালচার করা কোষ ও কলা য় কার্যকরভাবে পলিসোমীয় পরিলেখন প্রয়োগ করা হয়। এই কৌশল প্রয়োগ করে ভিন্ন ভিন্ন ধরনের কোষের এর রূপান্তরজনিত অবস্থার তুলনা করা হয়।
উদাহরণস্বরূপ বলা যায়, স্তন্যপায়ীদের কোষে ভেসিকুলার স্টোমাটাইটিস ভাইরাস (ভিএসভি) এর প্রভাব নিয়ে পরিচালিত গবেষণায় পলিসোমীয় পরিলেখন ব্যবহার করা হয়েছিল। প্রাপ্ত উপাত্ত থেকে দেখা গিয়েছিল যে, পলিসোম নিয়ে প্রতিযোগিতায় আশ্রয়দাতা কোষের -সমূহ ভাইরাল এর কাছে পরাস্ত হয়; যার ফলস্বরূপ আশ্রয়দাতা কোষের রূপান্তর ক্রমেই হ্রাস পেতে থাকে আর অন্যদিকে, ভাইরাসের এর রূপান্তর ক্রমশ বাড়তে থাকে।
পাবলো ক্যাসালস
পাউ ক্যাসালস ই ডেফিলো (২৯শে ডিসেম্বর, ১৮৭৬ – ২২শে অক্টোবর, ১৯৭৩), তার পেশাগত জীবনে পাবলো ক্যাসাল নামেই পরিচিত, একজন কাতালান সেলোবাদক ও পথপ্রদর্শক। তিনি বিংশ শতকের প্রথমার্ধের প্রসিদ্ধতম সেলোবাদক এবং সর্বকালের অন্যতম সেরা সেলোবাদক। তিনি তার সারা জীবন ধরে একক, চেম্বার, এবং অর্কেস্ট্রার সঙ্গীত ধারণ করেছেন। তবে সম্ভবত বাখের রেকর্ডটির জন্যই তাকে অধিক মনে রাখা হয় যা তিনি ১৯৩৬-১৯৩৯-এর দিকে করেছিলেন।
শৈশব এবং প্রথমকাল
ক্যাসাল এল ভেনড্রেল, কাতালোনিয়া, স্পেনে জন্মগ্রহণ করেন। তার পিতা কার্লস ক্যাসালস ই রিবেস (১৮৫২-১৯০৮) একজন প্যারিশ অর্গানবাদক এবং সমবেত সংগীতগুরু ছিলেন। তিনি ক্যাসলকে পিয়ানো, গান, ভায়োলিন ও অর্গান বাজানো শেখান। তিনি কঠোর শৃঙ্খলাপরায়ণ ছিলেন। যখন ক্যাসাল তরুণ ছিলেন তখন তার বাবা দেয়াল থেকে পিয়ানো বের করে তাকে এবং তার ভাই, আর্টারকে এর পিছনে দাঁড় করিয়ে একের পর এক তাল বাজাতেন এবং তাকে ও আর্টারকে ওগুলোর নোট বলতে হত। চার বছর বয়স থেকেই ক্যাসাল ভায়োলিন, পিয়ানো ঈ বাঁশি বাজাতে পারত এবং ছয় বছর বয়সে সে এককভাবে জনসম্মুখে ভায়োলিন বাজান। সেলোর ন্যায় একটি বাদ্যযন্ত্রের সাথে তার প্রথম পরিচয় ঘটে একজন ভ্রমণকারী কাতালান সংগীতশিল্পীর হাতে উক্ত যন্ত্র বাজাতে দেখে। তার অনুরোধে তার পিতা ঐ যন্ত্রের ন্যায় একটি অশোধিত সেলো নির্মাণ করেন এবং তা বানান লাউ ব্যবহার করে। এগার বছর বয়সে ক্যাসাল সর্বপ্রথম সত্যিকার সেলো দেখে। একদল ভ্রমণকারী সংগীতশিল্পীরা যন্ত্রটি তার সামনে বাজাতে বাজাতে যাচ্ছিল। তখনই সে ঐ যন্ত্রের জন্য নিজেকে নিয়োজিত করবার সিদ্ধান্ত গ্রহণ করেন।
১৮৮৮ সালে কাতালোনিয়ার পূর্বপুরুষ মায়াগুয়েজ, পুয়ের্টা রিকোতে জন্মগ্রহণকরা তার মা তাকে বার্সেলোনায় নিয়ে আসে। এখানে সে এসকোলা মিউনিসিপ্যাল দ্য মিউনিসায় ভর্তি হন। সেখানে তিনি সেলো, দর্শন ও পিয়ানো শেখেন। ১৮৯০ সালে মাত্র তের বছর বয়সে তিনি বার্সেলোনার একটি সঙ্গীত দোকানে বাখ এর ছয় বাদ্যযন্ত্রবিশেষ সংকলনের একটি ছিন্নভিন্ন কপি আবিষ্কার করেন। তিনি জনসম্মুখে অনুষ্ঠান করার আগেই পরবর্তী তের বছরের প্রতিটি দিন তা অনুশীলন করতেন। ক্যাসাল পরবর্তীকালে তার নিজস্ব ছয় সংকলনের ধরনবিশিষ্ট গান তৈরি করতেন। সেলোবাদক হিসেবে তিনি বিস্ময়কর উন্নতি করেন। ২৩শে ফেব্রুয়ারি, ১৮৯১ সালে তিনি চৌদ্দ বছর বয়সে বার্সেলোনাতে একক অনুষ্ঠান করেন। তিনি এসকোলা থেকে সম্মানজনক পাঁচ বছরের পর গ্র্যাজুয়েট হন।
যৌবন ও পড়াশোনা
thumb|[[র‍্যামন ক্যাসাস দর্শিত তরুণ পাই ক্যাসাল।(এমএনএসি)]] ১৮৯৩ সালে কাতালান সুরকার আইজ্যাক আলবেনিজ একটি কাফেতে তাকে ত্রয়ীর সাথে বাজাতে দেখেন এবং কাউন্ট গিলার্মো মরফি, মারিয়া ক্রিশ্চিয়ানার (রাণী শাসক) ভূমিকাপত্র দেন। প্রাসাদের অনানুষ্ঠানিক কনসার্টে তাকে বাজাতে বলা হয় এবং মাদ্রিদের রিয়াল কনসারভেশন দ্য মুঁসিয়ে ইয়ে ডিক্লেমেশন-এর জন্য টাকা সম্মানী দেয়া হয়। তিনি নব্য প্রতিষ্ঠিত কোয়ার্টেট সোসাইটি (চতুষ্টয় সোসাইটি) তেও বাজিয়েছিলেন।
১৮৯৫ সালে কাতালোনিয়ায় সম্মানি থেকে বঞ্চিত হয়ে তিনি প্যারিস যান। সেখানে তিনি ফোলিস ম্যারিগনি থিয়েটারের দ্বিতীয় সেলোবাদক হিসেবে কোনমতে জীবিকা অর্জন করে বেঁচে থাকেন। ১৮৯৬ সালে তিনি কাতালোনিয়ায় ফিরে আসেন এবং বার্সেলোনার এসকোলা মিউনিসিপ্যাল দ্য মুঁসিয়ে বিভাগে যোগ দেন। তিনি বার্সেলোনার অপেরা হাউজ দ্য লিকেউ-এও সেলোবাদক হিসেবে যুক্ত হন। ১৮৯৭ সালে মাদ্রিদ সিমফোনি অরচেস্ট্রায় এককশিল্পী হিসেবে যুক্ত হন এবং রাণীর কাছ থেকে তৃতীয় কার্লোসের অর্ডার পদকপ্রাপ্ত হন।
আন্তর্জাতিক কর্মজীবন
১৮৯৯ সালে ক্যাসালস লন্ডনের দ্য ক্রিস্টাল প্যালেস-এ অনুষ্ঠান করেন এবং পরে ওসবোর্ন হাউস, রাণী ভিক্টোরিয়ার গ্রীষ্মকালীন বাড়িতে আর্নেস্ট ওয়াকারের সাথে তার সামনে। ৬ই ডিসেম্বর, ১৯৬৩ সালে তিনি প্রেসিডেনশিয়াল মেডেল অফ ফ্রিডম পুরস্কারে ভূষিত হন। thumb|95px|left|প্রেসিডেনশিয়াল মেডেল অফ ফ্রিডম
প্রাডেস উৎসব
১৯৫২ সালে ক্যাসাল মার্টা এঞ্জেলিকা মন্টানেজ ইয়ে মার্টিনেজ নামক এক পনের বছর বয়সী পুয়ের্টা রিকান নামক এক বালকছাত্রের সাথে পরিচিত হন যে উৎসবে যোগদানের জন্য স্পেন যাচ্ছিল। ক্যাসাল তার প্রতি খুশি হন এবং নিউ ইয়র্কের ম্যানিস কলেজ অফ মিউজিক-এ চলে আসতে উৎসাহিত করেন। তিনি ১৯৬৬ সাল পর্যন্ত প্রাডেস উৎসবের নেতৃত্ব দেন।
পুয়ের্টা রিকো
১৯৫৫ সালে ক্যাসাল বিস্তৃতভাবে পুয়ের্টা রিকো ভ্রমণ করে এবং ক্যাসাল উৎসব উদ্ভাবন করেন। ১৯৫৫ সালে ক্যাসাল তার দ্বিতীয় বিয়ে করেন ফ্রান্সেসকা বিডাল দ্য কেপডেভিলার সাথে যিনি ঐ বছরেই মারা যান। ১৯৫৭ সালে ৮০ বছর বয়সে ক্যাসার ২০ বছর বয়সী মার্টা মন্টানেজ ইয়ে মার্টিনেজকে বিয়ে করেন। তিনি বলেন যে ৬০ বছরের ছোট কাউকে বিয়ে করাটা স্বাস্থ্যের পক্ষে ভয়ানক হতে পারে। তিনি বলেন, "আমি একে দেখচি এইভাবেঃ যদি সে মারা যায়, সে মারা যায়।" ("I look at it this way: if she dies, she dies.") পাবলো ও মার্টা সিইবাতে তাদের স্থায়ী ঠিকানা তৈরি করে এবং "এল পেসিব্রে" (ম্যানেজার) নামক বাড়িতে বসবাস করে। তিনি পুয়ের্টো রিকান সংগীতে প্রভাব রাখেন পুয়ের্টো রিকো সিম্ফোনি অরচেস্ট্রা নির্মাণ করে (১৯৫৮) এবং পুয়ের্তো রিকো সঙ্গীত ভাণ্ডার (১৯৫৯) তৈরি করে।
পরবর্তী জীবন
১৯৬০ সালের দিকে ক্যাসালস গোস্তাদ, জার্মাট, টুস্কন, বার্কেলি ও মার্লবোরোসহ সারা বিশ্বব্যাপী অনেক দুর্দান্ত গান উপহার দেন। এর অনেকগুলো টিভিতে সম্প্রচারিত হয়।
১৯৬১ সালে তিনি রাষ্ট্রপতি কেনেডির আমন্ত্রণে হোয়াইট হাউসে অনুষ্ঠান করেন। অনুষ্ঠানটি ধারণ করে তার একটি অ্যালবামে প্রকাশ করা হয়।
ক্যাসালস একজন সুরকারও ছিলেন। সম্ভবত তার সবচেয়ে কার্যকর কাজ লাঁ সারডানা। এখানে তিনি সেলোর আঁসাঁব্ল করেন এবং ১৯২৬ সালে তিনি এর সুর করেছিলেন। তার ওরাটোরিও (অর্কেস্টার সঙ্গে একক বা সমবেত কণ্ঠে গাইবার জন্য রচিত সংগীত) এল পেসেব্রে সর্বপ্রথম মেক্সিকোর আকাপুলসোতে ১৭ই ডিসেম্বর, ১৯৬০ সালে অনুষ্ঠিত হয়। তিনি ১৯৬৩ সালে জাতিসংঘের বার্ষিকীতে এটি উপস্থাপন করেন। তিনি ফ্লোরিডা স্টেট বিশ্ববিদ্যালয়ের সঙ্গীত সমধর্মিতা বিষয়ক ফি মু আলফা সিনফোনিয়ার এপসিলন ইওটা অধ্যায়ে একজন সম্মানী সদস্য হিসেবে সাক্ষর করে। পরবর্তীতে তাকে সমধর্মিতার চার্লস ই লাটন ম্যান অফ মিউজিক অ্যাওয়ার্ড দেয়া হয় (১৯৭৩)।
তার শেষ সুর তিনি করেছেন "হাইম অফ দ্য ইউনাইটেড ন্যাশনস" ("জাতিসংঘের স্তবগান") তিনি ২৪শে অক্টোবর, ১৯৭১ সালে, তার ৯৫তম জন্মদিনের দুইমাস পূর্বে জাতিসংঘের এক বিশেষ কনসার্টে অনুষ্ঠান করেন এবং সেখানেই প্রথম এটি গান। ঐদিন জাতিসংঘের মহাপরিচালক, উ থান্ট পাঁউ ক্যাসালসকে তার শান্তি, ন্যায়বিচার ও স্বাধীনতার জন্য অবদানের কথা মাথায় রেখে তাকে জাতিসংঘের শান্তি মেডেল পুরস্কারে ভূষিত করেন। ক্যাসালস পুরস্কারটি গ্রহণ করেই তার বিখ্যাত "আমি একজন কাতালান" ("আই অ্যাম কাতালান") ভাষণটি দেন। এখানে তিনি বলেন কাতালোনিয়ারই প্রথম গণতান্ত্রিক পার্লামেন্ট ছিল এবং তা ইংল্যান্ডের অনেক আগেই।
আলবার্ট ই. কান ১৯৭০ সালে ক্যাসালসের স্মৃতির ভিত্তিতে জয়েস এন্ড সরোস:পাবলো ক্যাসালস, হিজ ওউন স্টোরি (দুঃখ ও বেদনা:পাবলো ক্যাসাল, তাঁর নিজের গল্প) প্রকাশ করেন।
মৃত্যু
১৯৭৩ সালে স্যান জুয়ান, পুয়ের্টো রিকোতে ৯৬ বছর বয়সে ক্যাসাল মৃত্যুবরণ করেন এবং পুয়ের্টা রিকো জাতীয় সমাধিতেই তাকে সমাধিস্থ করা হয়। তিনি ফ্রাঙ্কোর একনায়কতান্ত্রিক শাসনের অবসান দেখে যেতে পারেননি তবে রাজা প্রথম কার্লোস স্প্যানিশ সরকারের তরফ থেকে মরণোত্তর সম্মান দিয়েছিলেন এবং তার জন্মের শতবার্ষিকী উপলক্ষে একটি ডাকটিকিট মুদ্রণ করেন। ১৯৭৯ সালে তার ব্যবহৃত জিনিসপত্র তার বাড়ি এল ভেনড্রেল, কাতালোনিয়ায় সংরক্ষণ করা হয়। ১৯৮৯ সালে তার মরণোত্তর গ্র্যামি আজীবন সম্মাননা পুরস্কার দেয়া হয়।
তাঁর সম্মানে
thumb|230px|[[জোসেপ ভিলাডোমাট মন্টসেরাট কর্তৃক অঙ্কিত শতবার্ষিকী মূর্তি]] ক্রোনবার্গ এবং জার্মানির ফ্রাঙ্কফুর্ট এম মেইনে আন্তর্জাতিক পাবলো ক্যাসালস সেলো প্রতিযোগিতা অনুষ্ঠিত হয়। ২০০০ সাল থেকে প্রতি বছরই ক্রোনবার্গ আকাদেমি এর শুভারম্ভ করে ভবিষ্যৎ অভিজাত সেলোতে কর্মজীবন তৈরির উদ্দেশ্যে এবং পাউ ক্যাসালস ফাউন্ডেশন মার্টা ক্যাসালস ইস্টোমিন-এর অধীনে এই অনুষ্ঠান পরিচালনা করে। এর একটি পুরস্কার হল ক্যাসালস কর্তৃক বিজিত গোফ্রিলার। ২০০০ সালে এর সর্বোচ্চ পুরস্কার ক্লডিও বোহরগুয়েজকে দেয়া হয়।
আমেরিকান কমেডিয়ান জর্জ কার্লিন আমেরিকান টেলিভিশনের আর্কাইভ-এ দেয়া এক সাক্ষাৎকারে ক্যাসালসের বিশ্রামহীন অনুশীলন সম্পর্কে বলেন, যখন ক্যাসালসকে (তার তখন ৯৩ বছর বয়স) জিজ্ঞেস করা হয় কেন সে দিনে তিনবার সেলো অনুশীলক করা চালিয়ে যাচ্ছে, উত্তরে তিনি বলেন, "আমি কিছু উন্নতি দেখতে শুরু করছি...এবং সেটিই আমার কাছে মূল বিষয়। আমি আমাকে এতে আরো ভাল দেখতে চাই।"
পুয়ের্টা রিকোতে এখনও বার্ষিকভাবে ক্যাসালস উৎসব পালিত হয়। ওল্ড স্যান জুয়ানে তার জীবনের প্রতি উৎসর্গুকৃত একটি জাদুঘর রয়েছে। ৩রা অক্টোবর, ২০০৯ সালে সালা সিনফোনিকা পাবলো ক্যাসালসের প্রতি সম্মান দেখিয়ে একটি ঐকতান হল খোলা হয়। ৩৪ মিলিয়ন ডলারের এই ভবনটির ডিজাইন করে রোডোলফো ফার্নানান্দেজ এবং এটি সেন্ট্রো দ্য বেলাস আর্টেস-এ অবস্থিত সর্বাধুনিক ভবন। এটি পুয়ের্টা রিকো ঐকতান অরকেস্ট্রার নতুন বাড়ি।
টোকিওতে ১৯৮৭ সালে ক্যাসালস হল খোলা হয় চেম্বার সংগীতের এক নতুন ভেন্যু হিসেবে। তার সম্মানে পাবলো ক্যাসালস প্রাথমিক বিদ্যালয় রয়েছে শিকাগো, ইলিওনয়েস, ইউএসএ প্রভৃতি অঞ্চলে।
ক্যাসালস কর্তৃক ১৯৩২ সালে সুরারোপকৃত 'মোটেট' ('রোমান ক্যাথলিকে অনুষ্ঠিত প্রার্থনাসংগীত') ও ভস ওমনেস আজকাল প্রায়শই অনুষ্ঠিত হয়ে থাকে।
নবরত্ন (বিক্রমাদিত্যের সভাসদ)
নবরত্ন হল সম্রাট বিক্রমাদিত্যের রাজসভায় নয়জন মনীষী। বিক্রমাদিত্য ছিলেন উজ্জয়িনীর শাসক। তার রাজদরবারের নবরত্নগণ হলেন অমরসিংহ, কালিদাস, ক্ষপণক, ঘটকর্পর, ধন্বন্তরি, বরাহমিহির, বররুচি, বেতালভট্ট ও শঙ্কু।
নবরত্নের সংক্ষিপ্ত পরিচয়
অমরসিংহ ছিলেন সংস্কৃত কবি, ব্যাকরণবিদ এবং প্রাচীন ভারতের সর্বশ্রেষ্ঠ অভিধান রচয়িতা। তার নামানুসারে অভিধানটির নামকরণ করা হয় অমর কোষ। পদ্য ও শ্লোক আকারে রচিত এই অভিধানে স্বর্গবর্গ, ব্যোমবর্গ, পাতালবর্গ, কালবর্গ ও বনৌষধিবর্গ ইত্যাদি বিভাগ ছিল। বর্তমানে তার সকল লেখা ধ্বংস হয়ে গেছে।
কালিদাস সংস্কৃত ভাষার অন্যতম শ্রেষ্ঠ কবি। তার রচিত উল্লেখযোগ্য গ্রন্থ হল অভিজ্ঞানশুকুন্তলম, রঘুবংসম, কুমারসম্ভব, ও মেঘদূত।
ক্ষপণক ছিলেন একজন জ্যোতির্বিদ।
ঘটকর্পর ছিলেন একজন কবি ও বাস্তুশিল্পী।
বরাহমিহির ছিলেন একজন দার্শনিক, গণিতবিদ ও জ্যোতিবিজ্ঞানী। তিনি তার সময়কার গ্রিক, মিশরীয়, রোমান ও ভারতীয় জ্যোতির্বিজ্ঞানের সার নিয়ে রচনা করেছিলেন পঞ্চসিদ্ধান্তিকা।
বররুচি ছিলেন একজন সংস্কৃত পণ্ডিত ও ব্যাকরণবিদ।
বেতালভট্ট ছিলেন একজন ব্রাহ্মণ। তিনি ১৬ পঙক্তির নীতি প্রদীপ রচনার জন্য বিখ্যাত।
গোবর্ধন মঠ
গোবর্ধন মঠ হল ভারতের ওড়িশা রাজ্যের পুরী শহরে অবস্থিত একটি হিন্দু মঠ। এটি পুরীর জগন্নাথ মন্দিরের সঙ্গে যুক্ত। খ্রিস্টীয় অষ্টম শতাব্দীতে আদি শঙ্কর যে চারটি প্রধান মঠ স্থাপন করেছিলেন, তার একটি হল এই গোবর্ধন মঠ। এই মঠে জগন্নাথ (ভৈরব) ও বিমলা (ভৈরবী) পূজা হয়। এই মঠের মহাবাক্য হল "প্রজ্ঞানম্‌ ব্রহ্ম"। মঠের গোবর্ধননাথ কৃষ্ণ ও অর্ধনারীশ্বর শিবের বিগ্রহ আদি শঙ্কর প্রতিষ্ঠা করেছিলেন।
প্রেক্ষাপট
খ্রিস্টীয় অষ্টম শতাব্দীতে বৈদিক ধর্মকে পুনরুজ্জীবিত করে তোলার জন্য আদি শঙ্কর যে চারটি প্রধান মঠ স্থাপন করেছিলেন, তার মধ্যে একটি হল গোবর্ধন মঠ। এই চারটি মঠের দায়িত্বে ছিলেন আদি শঙ্করের চার প্রধান শিষ্য পদ্মপাদ, হস্তামলক, সুরেশ্বর ও তোটক। এই চারটি মঠ উত্তর, দক্ষিণ, পূর্ব ও পশ্চিম ভারতের চারটি প্রধান ধর্মশিক্ষা কেন্দ্র। চার মঠের মঠাধ্যক্ষকে "শঙ্করাচার্য" উপাধিতে সম্বোধন করার প্রথা রয়েছে। তাঁরা দশনামী সন্ন্যাসী সম্প্রদায়ের নেতৃস্থানীয় ধর্মগুরু এবং অদ্বৈত বেদান্তের রক্ষক। এই চারটি মঠ পুরী (ওড়িশা), শৃঙ্গেরি (কর্ণাটক), দ্বারকা (গুজরাত) ও জ্যোতির্মঠে (উত্তরাখণ্ড) অবস্থিত।
ইতিহাস
পদ্মপাদ গোবর্ধন মঠের প্রথম মঠাধ্যক্ষ। পুরীর জগন্নাথ মন্দিরের সঙ্গে এই মঠের যোগ ঐতিহাসিক। ১৯২৫ সালে দ্বারকা মঠের প্রধান ভারতীকৃষ্ণ তীর্থ গোবর্ধন মঠের মঠাধ্যক্ষ হন। ১৯৬০ সালে তাঁর মৃত্যুর পর যোগেশ্বরানন্দ তীর্থ মঠাধ্যক্ষ হন। ১৯৬১ সালে তিনিও মারা যান। এরপর ১৯৬৪ সালে ভারতীকৃষ্ণ তীর্থের ইচ্ছাপত্র থেকে নিরঞ্জনদেব তীর্থের নাম উদ্ধৃত করে দ্বারকা মঠের অঘিনব সচ্চিদানন্দ তীর্থ তাঁকে মঠাধ্যক্ষ নিযুক্ত করেন। ১৯৯২ সালে নিশ্চলানন্দ সরস্বতীকে মনোনীত করে তিনি মঠাধ্যক্ষের পদ থেকে অব্যাহতি নেন।
বাঁশ কোড়ল
বাঁশ কোড়ল মূলত বাঁশ গোড়ার কচি অংশকে বোঝায় যা সবজি হিসেবে খাওয়া যায়। প্রাচ্যের রন্ধন শিল্পে এর বহুল ব্যাবহার রয়েছে। পার্বত্য চট্টগ্রাম অঞ্চলের নৃগোষ্ঠীদের ভোজন তালিকায় এর বিষেশ স্থান রয়েছে। বাঁশ কোড়ল মারমাদের কাছে মহ্‌ই, চাকমাদের কাছে বাচ্ছুরি, আর ত্রিপুরাদের কাছে মেওয়া নামে পরিচিত। এই সবজিটি বিশেষ করে বর্ষাকালে দেখা যায়। তবে সব বাঁশের কোড়ল খাওয়া যায় না। যেগুলো খাওয়া যায়, তার মধ্যে মুলি বাঁশ, ডলু বাঁশ, মিতিংগ্যা বাঁশ, ফারুয়া বাঁশ, বাজ্জে বাঁশ, ও কালিছুরি জাত বেশ সুস্বাদু।
কুরিউ মাতসুকি
কুরিউ মাতসুকি (松木 玖生, Kuryu Matsuki; জন্ম: ৩০ এপ্রিল ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।